Ericu950/Stoicheia-meter-silver huggingface dataset:
καίτοι γ  οὐ πρὸ πολλοῦ τῶν κατὰ τὴν χώραν Αἰγυπτίων ὁπλολογηθέντων ὑπὸ Βάσσου τινός , ᾧ προσέταξεν ὁ Φλάκκος τουτὶ τὸ ἔργον ,  ἀλλ   ἦν τότε ἰδεῖν στόλον μὲν πολὺν νεῶν καταπεπλευκότα καὶ ἐνορμοῦντα τοῖς τοῦ ποταμοῦ λιμέσι , γέμοντα παντοίων ὅπλων , ἀχθοφόρα δ ὑποζύγια παμπληθῆ συνδεδεμένων δοράτων φορμηδὸν ἀφ ἑκατέρας πλευρᾶς εἰς τὸ ἰσόρροπον , τὰς δὲ ἀπὸ τοῦ στρατοπέδου πάσας σχεδὸν ἁρμαμάξας μεστὰς πανοπλιῶν , αἳ στοιχηδὸν ὑπὸ μίαν ὄψιν καὶ τὴν αὐτὴν σύνταξιν ἐν κόσμῳ προῄεσαν ·
τὸ δὲ μεταξὺ τῶν λιμένων καὶ τῆς ἐν τοῖς βασιλείοις ὁπλοθήκης , εἰς ἣν ἔδει κατατεθῆναι τὰ ὅπλα , δέκα σταδίων που διάστημα σύμπαν ἔχον 0 .
τὰς τῶν ταῦτα παρασκευασαμένων οἰκίας ἄξιον ἦν ἐρευνᾶσθαι ·
πρὸς γὰρ νεωτερισμὸν ὕποπτοι πολλάκις ἀποστάντες ἦσαν , καὶ ἔδει κατὰ μίμησιν τῶν ἱερῶν ἀγώνων τριετηρίδας ἄγειν καινὰς ἐν Αἰγύπτῳ συγκομιδῆς ὅπλων τοὺς προεστῶτας , ἵν ἢ μὴ κατασκευάζεσθαι φθάνωσιν ἢ ἀντὶ πολλῶν ὀλίγα , καιρὸν οὐκ ἔχοντες εἰς ἀναχώρησιν .
ἡμᾶς δὲ τί τοιοῦτον ἔδει παθεῖν ;
πότε γὰρ εἰς ἀπόστασιν ὑπωπτεύθημεν ;
πότε δ  οὐκ εἰρηνικοὶ πᾶσιν ἐνομίσθημεν ;
τὰ δ ἐπιτηδεύματα , οἷς καθ ἑκάστην ἡμέραν χρώμεθα , οὐκ ἀνεπίληπτα , οὐ συντείνοντα πρὸς εὐνομίαν πόλεως καὶ εὐστάθειαν 0 ;
εἴ γε μὴν εἶχον ὅπλα Ἰουδαῖοι παρ αὑτοῖς , ὑπὲρ τετρακοσίας ἀφῃρέθησαν ἂν οἰκίας , ἐξ ὧν μετανάσται ἐγένοντο , φυγαδευθέντες πρὸς τῶν τὰς οὐσίας ἁρπασάντων ;
διὰ τί οὖν οὐχὶ καὶ τὰ παρὰ τούτοις ἠρεύνησέ τις , τοῖς εἰ καὶ μὴ ἴδια ὅπλα , ὅσα γοῦν ἥρπασαν , ἔχουσιν ;
ἀλλ  ἦν , ὡς ἔφην , ὅλον τὸ πρᾶγμα ἐπιβουλὴ τῆς ἀποτομίας Φλάκκου καὶ τῶν ὄχλων , ὧν ἀπέλαυσαν καὶ γυναῖκες .
οὐκ ἐν ἀγορᾷ γὰρ μόνον ἀλλὰ καὶ ἐν μέσῳ τῷ θεάτρῳ καθάπερ αἰχμάλωτοι συνηρπάζοντο καὶ ἐπὶ τὴν σκηνὴν ἐφ ὅτῳ δήποτε συκοφαντούμεναι παρήγοντο μετά τινος ἀφορήτου καὶ ἀργαλεωτάτης ὕβρεως 0 ·
εἶτ  ἐπειδὴ μὲν ἐγνωρίσθησαν ἑτέρου γένους , ἀπελύοντο  πολλὰς γὰρ ὡς Ἰουδαίας ἀκριβῆ μὴ ποιούμενοι τῆς ἀληθείας τὴν ἔρευναν συνελάμβανον  , εἰ δ ἐφάνησαν ἡμέτεραι , προσέταττον οἱ ἀντὶ θεατῶν τύραννοι καὶ δεσπόται γεγονότες κρέα χοίρεια διδόναι κομίζοντας .
ὅσαι μὲν οὖν φόβῳ κολάσεως ἀπεγεύσαντο , μηδὲν ἔτι δεινὸν προσυπομείνασαι ἀπελύοντο ·
αἱ δ ἐγκρατέστεραι βασανισταῖς παρεδίδοντο πρὸς αἰκίας ἀνηκέστους , ὅπερ τοῦ μηδὲν ἀδικεῖν αὐτὰς σαφεστάτη πίστις ἐστί .
πρὸς τοῖς εἰρημένοις οὐ δι ἑαυτοῦ μόνον ἀλλ ἤδη καὶ διὰ τοῦ αὐτοκράτορος ἐζήτει καὶ ἐπενόει κακοῦν ἡμᾶς .
τιμὰς γάρ , ὅσας οἷόν τε ἦν καὶ ἐπέτρεπον οἱ νόμοι , πάσας Γαΐῳ ψηφισάμενοι καὶ ἐπιτελέσαντες ἔργοις ἀνέδομεν τὸ ψήφισμα αὐτῷ , δεηθέντες , ἐπειδὴ πρεσβείαν αἰτησαμένοις οὐκ ἂν ἐπέτρεψεν , ἵνα διαπέμψηται δι αὑτοῦ .
ἀναγνοὺς δὲ καὶ ἑκάστῳ τῶν ἐν τῷ ψηφίσματι πολλάκις τῇ κεφαλῇ συνεπινεύσας , ὑπομειδιῶν καὶ γεγανωμένος ἢ προσποιούμενος τὸν ἡδόμενον , " ἀποδέχομαι πάντας ὑμᾶς " ἔφη „ τῆς εὐσεβείας καὶ πέμψω , καθάπερ αἰτεῖσθε , ἢ πρεσβευτοῦ τάξιν ἐκπλήσω , ἵν αἴσθηται Γάιος τῆς ὑμετέρας εὐχαριστίας .
μαρτυρήσω δὲ καὶ αὐτὸς ὅσα σύνοιδα τῷ πλήθει τῶν εἰς κοσμιότητα καὶ εἰς εὐπείθειαν προστιθεὶς οὐδέν ·
ἡ γὰρ ἀλήθεια αὐταρκέστατος ἔπαινος “ 0 .
ἐπὶ ταύταις ταῖς ὑποσχέσεσι γεγηθότες εὐχαριστοῦμεν , ὡς ἤδη ταῖς ἐλπίσι παρανεγνωσμένου Γαΐῳ τοῦ ψηφίσματος .
καὶ γὰρ ἦν εἰκός , ἐπειδὴ πάνθ  ὅσα διὰ τῶν ὑπάρχων πέμπεται μετὰ σπουδῆς ἀνυπέρθετον ἔχει τὴν παρ  ἡγεμόνι διάγνωσιν .
ὁ δὲ πολλὰ χαίρειν φράσας οἷς διενοήθημεν , οἷς εἶπεν , οἷς ὡμολόγησε , τὸ ψήφισμα παρ ἑαυτῷ παρακατέσχεν , ἵνα μόνοι τῶν ὑφ ἥλιον ἀνθρώπων ἐχθροὶ νομισθῶμεν .
ταῦτ  οὐ διηγρυπνηκότος ἦν ἐκ πολλοῦ καὶ περιεσκεμμένου τὴν καθ ἡμῶν ἐπιβουλήν , ἀλλὰ μὴ κατ ἀπόνοιαν αὐτοσχεδιάζοντος ἀκαίρῳ φορᾷ καὶ παραγωγῇ τινὶ λογισμοῦ ;
θεὸς δ ὡς ἔοικεν , ᾧ μέλει τῶν ἀνθρωπείων πραγμάτων , τοὺς θῶπας αὐτοῦ λόγους καὶ κεκομψευμένους ἐπὶ φενακισμῷ καὶ τὸ τῆς ἐκνόμου διανοίας βουλευτήριον , ἐν ᾧ κατεστρατήγει , προβαλλόμενος , λαβὼν οἶκτον ἡμῶν , ἀφορμὴν οὐκ εἰς μακρὰν ἐμπαρέσχε τοῦ μὴ ψευσθῆναι τῆς ἐλπίδος .
ἀγρίππας γὰρ ἐπιδημήσας ὁ βασιλεὺς διηγησαμένοις ἡμῖν τὴν ἐκ Φλάκκου γενομένην ἐπιβουλὴν ἐπανορθοῦται τὸ πρᾶγμα καὶ ὑποσχόμενος τὸ ψήφισμα διαπέμψεσθαι λαβὼν ὡς ἀκούομεν ἔπεμψεν , ἀπολογησάμενος καὶ περὶ τοῦ χρόνου , ὡς οὐκ ὀψὲ μαθόντων εὐσεβεῖν εἰς τὸν εὐεργέτην οἶκον , ἀλλ ἐξ ἀρχῆς μὲν σπουδασάντων , ἐπηρείᾳ δὲ τοῦ προεστῶτος τὴν καίριον ἐπίδειξιν ἀφαιρεθέντων .
ἐπὶ δὴ τούτοις ἤρξατο κονίεσθαι κατ αὐτοῦ ἡ ὑπέρμαχος μὲν καὶ παραστάτις ἀδικουμένων τιμωρὸς δ ἀνοσίων καὶ ἔργων καὶ ἀνθρώπων δίκη .
πρῶτον μὲν γὰρ καινοτάτην ὑπέμεινεν ὕβριν καὶ συμφορὰν οὐδενὶ τῶν πάλαι γενομένην ὑπάρχων , ἀφ οὗ τὴν ἡγεμονίαν ὁ Σεβαστὸς οἶκος ἀνήψατο γῆς καὶ θαλάττης .
ἔνιοι γὰρ καὶ ἐπὶ Τιβερίου καὶ ἐπὶ τοῦ πατρὸς αὐτοῦ Καίσαρος τῶν διεπόντων τὰς ἐπικρατείας , τὴν ἐπιμέλειαν καὶ προστασίαν εἰς δυναστείαν καὶ τυραννίδα μεθαρμοσάμενοι , τὰς χώρας ἐνέπλησαν κακῶν ἀνηκέστων δωροδοκίαις , ἁρπαγαῖς , καταδίκαις , τῶν μηδὲν ἡμαρτηκότων ἐλάσεσι καὶ φυγαῖς , τῶν δυνατῶν ἀκρίτοις ἀναιρέσεσιν ·
οὓς μετὰ τὸν ὁρισθέντα χρόνον τῆς ἀρχῆς ἐπανελθόντας εἰς Ῥώμην οἱ αὐτοκράτορες λόγον καὶ εὐθύνας τῶν πεπραγμένων ᾔτουν , καὶ μάλισθ ὁπότε πρεσβεύσαιντο αἱ ἀδικηθεῖσαι πόλεις .
τότε γὰρ κοινοὺς παρέχοντες ἑαυτοὺς δικαστάς , ἐξ ἴσου καὶ τῶν κατηγόρων καὶ τῶν ἀπολογουμένων ἀκροώμενοι , μηδενὸς ἀκρίτου προκαταγινώσκειν ἀξιοῦντες , ἐβράβευον οὔ τε πρὸς ἔχθραν οὔ τε πρὸς χάριν , ἀλλὰ πρὸς τὴν φύσιν τῆς ἀληθείας τὰ δόξαντα εἶναι δίκαια .
φλάκκῳ δ οὐ μετὰ τὴν ἀρχὴν ἀλλ ἐμπροθέσμως προϋπήντησεν ἡ μισοπόνηρος δίκη ταῖς ἀμέτροις ὑπερβολαῖς ὧν ἠδίκει καὶ παρηνόμει δυσχεράνασα .
γίνεται δ ὁ τρόπος αὐτῷ τῆς συλλήψεως τοιόσδε .
ὑπέλαβεν ἤδη τὸν Γάιον περὶ ὧν ὕποπτος ἦν ἐξευμενίσθαι , τὰ μὲν ἐπιστολιμαίοις γράμμασιν , ἃ κολακείας ἦν ὑπέρμεστα , τὰ δὲ ἐν οἷς δημηγορῶν πολλάκις ἐθεράπευε λόγους θῶπας καὶ μακρὰς ῥήσεις πεπλασμένων ἐγκωμίων συνείρων , τὰ δὲ καὶ ἐκ τοῦ σφόδρα εὐδοκιμεῖν παρὰ τῷ πλείστῳ μέρει τῆς πόλεως 0 .
ἔλαθε δ αὑτὸν ἀπατῶν ·
ἀβέβαιοι γὰρ αἱ τῶν πονηρῶν ἀνθρώπων ἐλπίδες , εἰκαζόντων μὲν τὰ χρηστότερα , τὰ δὲ παλίμφημα καὶ ὧν ἄξιοι τυγχάνειν εἰσὶ πασχόντων 0 .
πέμπεται μὲν γὰρ ἀπὸ τῆς Ἰταλίας Βάσσος ἑκατοντάρχης ὑπὸ Γαΐου χειροτονηθεὶς μετὰ τῆς τάξεως τῶν στρατιωτῶν , ἧς ἀφηγεῖτο .
σκάφους δ ἐπιβὰς τῶν μάλιστα ταχυναυτούντων ὀλίγαις ἡμέραις πρὸς τοῖς λιμέσι γίνεται τῆς Ἀλεξανδρείας κατὰ τὴν Φάρον νῆσον περὶ δείλην ἑσπέραν καὶ κελεύει τῷ κυβερνήτῃ μέχρις ἡλίου καταδύσεως ἔξω θαλαττεύειν , τεχνάζων τὸ ἀνεπίφαντον ἕνεκα τοῦ μὴ προαισθόμενον Φλάκκον καὶ βουλευσάμενόν τι νεώτερον ἄπρακτον αὐτῷ τὴν ὑπηρεσίαν ἐργάσασθαι .
γενομένης δ ἑσπέρας , ἡ μὲν ναῦς προσέσχεν , ὁ δὲ Βάσσος μετὰ τῶν ἰδίων ἀποβὰς προῄει , μή τε γνωρίζων τινὰ μή τε γνωριζόμενος ὑπό του , στρατιώτην δέ τινα τῶν ἐν τοῖς τετραδίοις φυλάκων καθ ὁδὸν εὑρὼν κελεύει δεικνύναι τὴν οἰκίαν τοῦ στρατάρχου ·
τούτῳ γὰρ ἐβούλετο τὸ ἀπόρρητον ἀνενεγκεῖν , ἵνα , κ ἂν δέῃ πολυχειρίας , ἔχῃ τὸν συναγωνιούμενον .
πυθόμενος δ αὐτὸν ἑστιᾶσθαι παρά τινι σὺν Φλάκκῳ , μηδὲν τάχους ἀνιεὶς συνέτεινεν ἄχρι τῆς τοῦ κεκληκότος οἰκίας  Στεφανίων ἦν τῶν τοῦ Τιβερίου Καίσαρος ἀπελευθέρων , παρ  ᾧ κατήγοντο  καὶ μικρὸν ἄποθεν ὑποστείλας ἐκπέμπει τινὰ τῶν ἰδίων κατασκεψόμενον εἰς ἀκόλουθον ἀσκήσας , σόφισμα τοῦ μηδένα συναισθέσθαι .
παρελθὼν δὲ εἰς τὸ συμπόσιον ὡς ἑνός τινος τῶν παρατυγχανόντων οἰκέτης , ἅπαντα μετ ἀκριβείας περιαθρήσας , ἐπανελθὼν ἐμήνυσε τῷ Βάσσῳ .
γνοὺς δὲ τὸ περὶ τὰς εἰσόδους ἀφύλακτον καὶ τὴν περὶ τὸν Φλάκκον ὀλιγότητα  μόλις γὰρ δέκα ἢ πεντεκαίδεκα τῶν διακονικῶν ἀνδραπόδων ἐπηκολουθήκει  σύνθημα δοὺς τοῖς περὶ αὑτὸν εἰσέδραμεν ἐξαίφνης , καὶ τῶν στρατιωτῶν οἱ μὲν παρὰ τὸ συμπόσιον ἐπιστάντες ὑπεζωσμένοι τὰ ξίφη κυκλοῦσιν αὐτὸν οὐ προϊδόμενον ·
ἐτύγχανε γὰρ καὶ πρόποσίν τινι διδοὺς καὶ φιλοφρονούμενος τοὺς παρόντας .
εἰς μέσον δὲ τοῦ Βάσσου παρελθόντος , ἰδὼν εὐθὺς ὑπ ἐκπλήξεως ἀχανὴς γίνεται καὶ βουλόμενος ἀναστῆναι , τὴν ἐν κύκλῳ φρουρὰν θεασάμενος , ἔγνω καὶ πρὶν ἀκοῦσαι , τί βούλεται Γάιος ἐπ αὐτῷ καὶ τί προστέτακται τοῖς ἥκουσι καὶ τί παραυτίκα μελλήσει ὑπομένειν ·
δεινὸς γὰρ ὁ νοῦς τὰ κατὰ μέρος ἐν χρόνῳ μακρῷ γινόμενα πάνθ ἅμα ἰδεῖν καὶ πάντων ἀθρόων ἀκοῦσαι 0 .
τῶν μὲν οὖν συνδειπνούντων ἕκαστος ἀναστὰς ὑπὸ δέους ἐπεφρίκει καὶ ἐπεπήγει , μή τις ὥρισται καὶ τοῦ συνεστιαθῆναι δίκη ·
φεύγειν γὰρ οὔ τ ἀσφαλὲς ἦν οὔ τ ἄλλως ἐνεδέχετο , προκατεχομένων τῶν εἰσόδων .
ὁ δὲ ὑπὸ τῶν στρατιωτῶν τοῦ Βάσσου κελεύσαντος ἀπάγεται , τελευταίαν ταύτην ἀνάλυσιν ἐκ συμποσίου ποιησάμενος ·
ἔδει γὰρ ἀφ  ἑστίας ἄρξασθαι τὴν δίκην κατὰ τοῦ μυρίους ἀνεστίους οἴκους οὐδὲν ἠδικηκότων ἀνθρώπων ἐργασαμένου .
τοῦτο καινότατον ὑπέμεινε Φλάκκος ἐν χώρᾳ , ἧς ἀφηγεῖτο , πολεμίου τρόπον ζωγρηθεὶς ἕνεκά μοι δοκῶ τῶν Ἰουδαίων , οὓς ἄρδην ἀφανίσαι διεγνώκει λιμοδοξῶν .
ἐναργὴς δὲ πίστις καὶ ὁ χρόνος τῆς συλλήψεως 0 ·
ἑορτὴ μὲν γὰρ ἦν πάνδημος τοῖς Ἰουδαίοις κατὰ τὴν μετοπωρινὴν ἰσημερίαν , ἐν ᾗ διάγειν Ἰουδαίοις ἔθος ἐν σκηναῖς 0 .
οὐδὲν δὲ τῶν ἐν ἑορτῇ συνόλως ἀπετελεῖτο , τῶν μὲν ἀρχόντων ἔτι καθειργμένων μετὰ τὰς ἀνηκέστους καὶ ἀφορήτους αἰκίας καὶ ὕβρεις , τῶν δὲ ἰδιωτῶν τάς τε ἐκείνων συμφορὰς ἅπαντος τοῦ ἔθνους κοινὰς νομιζόντων καὶ ἐπὶ ταῖς ἐξαιρέτοις , ἃς ἰδίᾳ ἕκαστος ὑπέμεινεν , οὐ μετρίως κατηφούντων .
τὰ γὰρ ἀνιαρὰ διπλασιάζεσθαι φιλεῖ μάλιστα ἐν ἑορταῖς τοῖς μὴ δυναμένοις ἑορτάζειν , στερήσει τε ἱλαρᾶς εὐθυμίας , ἣν πανήγυρις ἐπιζητεῖ , καὶ μετουσίᾳ λύπης , ὑφ ἧς ἐξετραχηλίζοντο , μηδὲν ἄκος τῶν τοσούτων κακοπραγιῶν ἀνευρεῖν δυνάμενοι .
σφόδρα δ ἔχουσιν ὀδυνηρῶς καὶ πεπιεσμένοις ἄχθει βαρυτάτῳ  συνείληντο δ ἐν ταῖς οἰκίαις , ἅτε νυκτὸς ἐπεχούσης  ἧκόν τινες ἀπαγγέλλοντες τὴν γενομένην σύλληψιν .
οἱ δ  ἀπόπειραν εἶναι νομίσαντες , οὐκ ἀλήθειαν , ἔτι μᾶλλον ἐπὶ τῷ κατακερτομεῖσθαι καὶ ἐνεδρεύεσθαι δοκεῖν ὠδυνῶντο .
θορύβου δ ὄντος κατὰ τὴν πόλιν καὶ τῶν νυκτοφυλάκων ἄνω κάτω διαθεόντων καί τινων ἱππέων εἰς τὸ στρατόπεδον καὶ ἀπὸ τοῦ στρατοπέδου τάχει συντόνῳ μετὰ σπουδῆς ἀντεξελαυνόντων , τῷ τοῦ πράγματος ἀήθει κινηθέντες τινὲς προῆλθον ἐκ τῶν οἰκιῶν κατὰ πύστιν τοῦ συμβεβηκότος ·
ἐφαίνετο γὰρ εἶναί τι νεώτερον .
ὡς δ ᾔσθοντο τὴν ἀπαγωγὴν καὶ τὸν Φλάκκον ἐντὸς ἀρκύων ἤδη γεγενημένον , προτείνοντες τὰς χεῖρας εἰς οὐρανὸν ὕμνουν καὶ παιᾶνας ἐξῆρχον εἰς τὸν ἔφορον θεὸν τῶν ἀνθρωπίνων πραγμάτων , „ οὐκ ἐφηδόμεθα " , λέγοντες „ ὦ δέσποτα , τιμωρίαις ἐχθροῦ , δεδιδαγμένοι πρὸς τῶν ἱερῶν νόμων ἀνθρωποπαθεῖν ·
ἀλλὰ σοὶ δικαίως εὐχαριστοῦμεν οἶκτον καὶ ἔλεον ἡμῶν λαβόντι καὶ τὰς συνεχεῖς καὶ ἐπαλλήλους κακώσεις ἐπικουφίσαντι .
“ πάννυχοι δὲ διατελέσαντες ἐν ὕμνοις καὶ ᾠδαῖς καὶ ἅμα τῇ ἕῳ διὰ πυλῶν ἐκχυθέντες ἐπὶ τοὺς πλησίον αἰγιαλοὺς ἀφικνοῦνται  τὰς γὰρ προσευχὰς ἀφῄρηντο  κ ἀν τῷ καθαρωτάτῳ στάντες ἀνεβόησαν ὁμοθυμαδόν ·
„ γῆν καὶ θάλατταν , ἀέρα τε καὶ οὐρανόν , τὰ μέρη τοῦ παντὸς καὶ σύμπαντα τὸν κόσμον , ὦ μέγιστε βασιλεῦ θνητῶν καὶ ἀθανάτων , παρακαλέσοντες εἰς εὐχαριστίαν τὴν σὴν ἥκομεν , οἷς μόνοις ἐνδιαιτώμεθα , τῶν ἄλλων ὅσα δημιουργεῖται πρὸς ἀνθρώπων ἐληλαμένοι καὶ στερόμενοι πόλεως καὶ τῶν ἐν πόλει δημοσίων καὶ ἰδιωτικῶν περιβόλων , ἀπόλιδες καὶ ἀνέστιοι μόνοι τῶν ὑφ ἥλιον ἐξ ἐπιβουλῆς ἄρχοντος γενόμενοι .
χρηστὰς ὑπογράφεις ἡμῖν ἐλπίδας καὶ περὶ τῆς τῶν λειπομένων ἐπανορθώσεως , ἤδη ταῖς ἡμετέραις λιταῖς ἀρξάμενος συνεπινεύειν , εἴ γε τὸν κοινὸν ἐχθρὸν τοῦ ἔθνους καὶ τῶν ἐπ αὐτῷ συμφορῶν ὑφηγητὴν καὶ διδάσκαλον μέγα πνέοντα καὶ οἰηθέντα διὰ ταῦτα εὐδοκιμήσειν ἐξαίφνης καθεῖλες , οὐ πορρωτάτω γενόμενον , ἵν αἰσθόμενοι δι ἀκοῆς οἱ κακῶς πεπονθότες ἀμβλύτερον ἡσθῶσιν , ἀλλ ἐγγὺς οὑτωσί , μόνον οὐκ ἐν ὄψει τῶν ἠδικημένων , πρὸς τρανοτέραν φαντασίαν τῆς ἐν βραχεῖ καὶ παρ  ἐλπίδας ἐπεξόδου .
“ Τρίτον δ ἔτι πρὸς τοῖς εἰρημένοις κ ἀκεῖνό μοι δοκεῖ θείᾳ προνοίᾳ συμβῆναι .
ἐπειδὴ γὰρ ἀναχθεὶς ἀρχομένου χειμῶνος  ἔδει γὰρ αὐτὸν καὶ τῶν ἐν θαλάττῃ φοβερῶν ἀπολαῦσαι τὰ στοιχεῖα τοῦ παντὸς ἀσεβημάτων ἀναπλήσαντα  μυρία πονηθεὶς μόλις ἦλθεν εἰς Ἰταλίαν , εὐθὺς ἐκδέχονται τὰς ἐπ αὐτῷ κατηγορίας δύο τῶν ἐχθίστων , Ἰσίδωρός τε καὶ Λάμπων , οἳ πρὸ μικροῦ μὲν τάξιν εἶχον ὑπηκόων δεσπότην καὶ εὐεργέτην καὶ σωτῆρα καὶ τὰ τοιαῦτα ἀνακαλοῦντες , νυνὶ δ  ἀντιδίκων οὐκ ἰσόρροπον ἀλλὰ δυνατωτέραν ἰσχὺν ἐκ πολλοῦ τοῦ περιόντος ἐπιδεικνυμένων , οὐ μόνον ἕνεκα τοῦ θαρρεῖν τοῖς δικαίοις , ἀλλ  , ὃ δὴ μέγιστον ἦν , ὅτι τὸν πρύτανιν τῶν ἀνθρωπίνων πραγμάτων ἐχθρὸν ἑώρων ἄσπονδον αὐτῷ , μέλλοντα σχῆμα μὲν ὑποδύεσθαι δικαστοῦ , προνοίᾳ τοῦ μὴ δοκεῖν ἀκρίτου τινὸς προκαταγινώσκειν , ἔργον δ ἐπιδείκνυσθαι δυσμενοῦς , πρὸ κατηγορίας καὶ ἀπολογίας ἤδη τῇ ψυχῇ κατεγνωκότος καὶ τὰς ἀνωτάτω τιμωρίας ὡρικότος ἐπ αὐτῷ .
χαλεπὸν δ οὐδὲν οὕτως , ὡς ὑπ ἐλαττόνων κρείττους καὶ πρὸς ὑπηκόων ἄρχοντάς ποτε γενομένους κατηγορεῖσθαι , ὥσπερ ἂν εἰ καὶ δεσπότας ὑπ οἰκοτρίβων ἢ ἀργυρωνήτων 0 1 .
ἀλλ ἦν , ὡς ἔοικε , τοῦτο κουφότερον κακὸν συγκρινόμενον ἑτέρῳ μείζονι .
οὐ γὰρ ἁπλῆν τινα τάξιν ἔχοντες ὑπηκόων αἰφνίδιον ἐπέθεντο ταῖς κατηγορίαις ἐπαποδυσάμενοι καὶ συμφρονήσαντες , ἀλλὰ καὶ τὸν πλεῖστον χρόνον τῆς ἐπιτροπῆς ἣν ἐπετρόπευσε τῆς χώρας ἐκ πάντων οὗτοι μάλιστ αὐτῷ δι ἀπεχθείας ἐγεγένηντο ·
λάμπων μὲν ἀσεβείας τῆς εἰς Τιβέριον Καίσαρα δίκην σχὼν καὶ ἐπὶ διετίαν τριβομένου τοῦ πράγματος ἀπειρηκώς 0 .
ὑπερθέσεις γὰρ καὶ ἀναβολὰς ὁ δικαστὴς ἐθελοκακῶν ἐσκήπτετο βουλόμενος , κ ἂν ἀποφύγῃ τὸ ἔγκλημα , τὸν γοῦν περὶ τοῦ μέλλοντος ἀδήλου φόβον πρὸς μήκιστον χρόνον ἐπικρεμάσας αὐτῷ ζωὴν ὀδυνηροτέραν θανάτου παρασχεῖν .
εἶθ  ὕστερον καὶ ὅτε νικᾶν ἔδοξεν , εἰς τὴν οὐσίαν ἐπηρεασθῆναι ἔφασκεν  ἠναγκάσθη γὰρ γυμνασιαρχεῖν  , ἤτοι τῷ γλίσχρος καὶ ἀνελεύθερος εἶναι περὶ τὰς δαπάνας , προφασιζόμενος τὸ μὴ κεκτῆσθαι πρὸς τοσαύτην ἀφθονίαν ἀναλωμάτων ἱκανὴν οὐσίαν , ἢ τῷ ὄντι μὴ κεκτημένος , ἀλλὰ πρὶν μὲν εἰς ἀπόπειραν ἐλθεῖν ἐπιφάσκων τὸν πάνυ πλούσιον , ἐν δὲ τῇ δοκιμασίᾳ μὴ φανεὶς ἄγαν πολυχρήματος ἄνθρωπος , ὅσα ἐκτήσατο σχεδὸν ἅπαντα ἐξ ἀδικημάτων περιποιησάμενος 0 ·
προσεστὼς γὰρ τοῖς ἡγεμόσιν , ὁπότε δικάζοιεν , ὑπεμνηματίζετο τὰς δίκας εἰσάγων ὡς ἔχων τάξιν , εἶτα τὰ μὲν ἀπήλειφεν ἢ παρῄει ἑκών , τὰ δ οὐ λεχθέντα προσενέταττεν , ἔστι δ ὅτε καὶ ὑπηλλάττετο μεταποιῶν καὶ μετατιθεὶς καὶ στρέφων ἄνω κάτω τὰ γράμματα , κατὰ συλλαβήν , μᾶλλον δὲ καὶ κεραίαν ἑκάστην ἀργυρολογῶν ὁ γραμματοκύφων 0 ·
ὃν πολλάκις ὁ δῆμος ἅπας ὁμοθυμαδὸν εὐθυβόλως καὶ εὐσκόπως καλαμοσφάκτην ἐξεκήρυξεν , οἷς ἔγραφε μυρίους  καὶ  ἀνελόντα καὶ ζῶντας ἀθλιωτέρους τῶν ἀποθανόντων ἀπεργασάμενον , οἳ δυνάμενοι νικᾶν καὶ περιουσιάζειν ἧτταν καὶ πενίαν ἀδικωτάτην ὑπέμειναν , ὠνησαμένων ἀμφότερα τῶν ἐχθρῶν παρὰ τοῦ τὰς ἀλλοτρίας οὐσίας ἐπευωνίζοντος καὶ πιπράσκοντος .
ἀμήχανον μὲν γὰρ ἦν τοὺς ἡγεμόνας τοσαύτης χώρας ἐπιτροπεύοντας , ἀεὶ καινοτέρων ἐπεισρεόντων ἰδιωτικῶν τε καὶ δημοσίων πραγμάτων , ἁπάντων μεμνῆσθαι , καὶ ταῦτα οὐ δικάζοντας μόνον , ἀλλὰ καὶ λογισμοὺς τῶν προσόδων καὶ δασμῶν λαμβάνοντας , ὧν ἡ ἐξέτασις τὸν πλείονα τοῦ ἐνιαυτοῦ χρόνον ἀνήλισκεν .
ὁ δὲ φυλάττειν ἐπιτραπεὶς τὴν ἀναγκαιοτάτην παρακαταθήκην , τὰ δίκαια καὶ τὰς ἐπ  αὐτοῖς ὁσιωτάτας γνώμας , ἐνεπορεύετο τὴν λήθην τῶν δικαστῶν , τοὺς μὲν νικᾶν ὀφείλοντας γράφων ἐν ἡττημένοις , τοὺς δ ἡττᾶσθαι μετὰ τὸν ἐπάρατον μισθὸν ἢ κυριώτερον εἰπεῖν τὸ μίσθωμα ἐν νενικηκόσιν 0 .
ὁ μὲν δὴ Λάμπων τοιοῦτος ὢν ἐφειστήκει κατήγορος , ὁ δ Ἰσίδωρος οὐκ ἀποδέων τὴν μοχθηρίαν , ἄνθρωπος ὀχλικός , δημοκόπος , ταράττειν καὶ συγχέειν πράγματα μεμελετηκώς , ἐχθρὸς εἰρήνῃ καὶ εὐσταθείᾳ , στάσεις καὶ θορύβους κατασκευάσαι μὲν οὐκ ὄντας , γενομένους δὲ συγκροτῆσαι καὶ συναυξῆσαι δεινός , ὄχλον ἀσύντακτον καὶ πεφορημένον ἐκ μιγάδων καὶ συγκλύδων ἡρμοσμένον περὶ αὑτὸν ἔχειν ἐσπουδακώς , ὃς εἰς μοίρας καθάπερ τινὰς συμμορίας διανενέμηται 0 .
θίασοι κατὰ τὴν πόλιν εἰσὶ πολυάνθρωποι , ὧν κατάρχει τῆς κοινωνίας οὐδὲν ὑγιές , ἀλλ ἄκρατος καὶ μέθη καὶ παροινίαι καὶ ἡ τούτων ἔκγονος ὕβρις ·
σύνοδοι καὶ κλῖναι προσονομάζονται ὑπὸ τῶν ἐγχωρίων .
ἐν ἅπασι τοῖς θιάσοις ἢ τοῖς πλείστοις ὁ Ἰσίδωρος τὰ πρωτεῖα φέρεται καὶ λέγεται ὁ συμποσίαρχος , ὁ κλινάρχης , ὁ ταραξίπολις .
εἶτα ὅταν τι βουληθῇ διαπράξασθαι τῶν ἀλυσιτελῶν , ἀφ ἑνὸς συνθήματος ἀθρόως συνέρχονται καὶ τὸ κελευσθὲν λέγουσι καὶ δρῶσι .
καί ποτε τῷ Φλάκκῳ δυσχεράνας , ὅτι δόξας παρ αὐτῷ τις εἶναι κατ ἀρχὰς οὐκέθ ὁμοίως αὖθις ἐσπουδάζετο , μισθοδοτήσας τοὺς ἀλειφοβίους καὶ φωνασκεῖν εἰωθότας , οἳ τὰς καταβοήσεις ὥσπερ ἐπ ἀγορᾶς πιπράσκουσι τοῖς ἔχουσιν ὠνητικῶς , παρακελεύει συνελθεῖν εἰς τὸ γυμνάσιον 0 .
οἱ δὲ πληρώσαντες αὐτὸ τοῦ Φλάκκου ἀπ οὐδεμιᾶς προφάσεως κατηγόρουν , ἀγένητα πλάττοντες ἐγκλήματα καὶ ψευδεῖς ῥήσεις δι ἀναπαίστων καὶ μακρὰς συνείροντες , ὡς καταπεπλῆχθαι μὴ μόνον Φλάκκον ἀλλὰ καὶ τοὺς ἄλλους ἐπὶ τῷ παραλόγῳ καί , ὅπερ ἦν , συμβαλεῖν , ὅτι πάντως ἐστί τις ᾧ χαρίζονται , μή τ αὐτοί τι πεπονθότες ἀνήκεστον μή τε τὴν ἄλλην πόλιν εὖ εἰδότες πλημμεληθεῖσαν .
ἔπειτα βουλευομένοις ἔδοξε συλλαβεῖν τινας καὶ τὴν αἰτίαν τῆς ἀκρίτου καὶ αἰφνιδίου μανίας καὶ λύττης πυνθάνεσθαι .
οἱ δὲ συλληφθέντες ἄνευ βασάνων ὁμολογοῦσι τ ἀληθές , ἅμα καὶ τὰς διὰ τῶν ἔργων πίστεις ἐφαρμόζοντες , τὸν διομολογηθέντα μισθόν , τὸν ἤδη δεδομένον , τὸν καθ ὑποσχέσεις ὕστερον δοθησόμενον , τοὺς ἐπὶ τὴν διανομὴν αἱρεθέντας ὡς ἂν ἡγεμόνας τῆς στάσεως , τὸν τόπον , τὸν καιρόν , ἐν ᾧ γέγονεν ἡ δωροδοκία .
πάντων δ  , ὡς εἰκός , ἀγανακτούντων καὶ τῆς πόλεως χαλεπῶς φερούσης ἐπὶ τῷ τὴν ἐνίων ἀγνωμοσύνην προσαναμάττεσθαι τ οὔνομ αὐτῆς , ἔδοξε τὸ καθαρώτατον τοῦ δήμου μεταπεμψαμένῳ τῇ ὑστεραίᾳ παραγαγεῖν τοὺς τὸν μισθὸν ἐπινείμαντας , ἵνα καὶ τὸν Ἰσίδωρον ἀπελέγξῃ καὶ ἀπολογήσηται περὶ τῆς αὑτοῦ πολιτείας ὡς ἀδίκως διαβληθείς .
αἰσθόμενοι δὲ τῆς παραγγελίας οὐχ οἱ ἐν τέλει μόνον ἧκον , ἀλλὰ καὶ ἡ σύμπασα πόλις , ἔξω τοῦ μέλλοντος ἀπελέγχεσθαι μέρους ἐπὶ τῷ μεμισθοδοτῆσθαι .
καὶ οἱ μὲν ὑπηρετήσαντες τὴν καλὴν ταύτην ὑπηρεσίαν ἀναβιβασθέντες , ἵνα μετέωροι καὶ ἐμφανεῖς εἶεν καὶ γνωρίζοιντο πρὸς ἁπάντων , ἤλεγχον τὸν Ἰσίδωρον ὡς αἴτιον τῶν θορύβων καὶ τῶν βλασφημιῶν τῶν εἰς Φλάκκον γενομένων , οὐκ ὀλίγῳ πλήθει παρασχόντα καὶ ἀργύριον καὶ οἶνον δι αὐτόν .
„ ἐπεὶ πόθεν “ ἔφασκον „ ἡμῖν ἀφθονία τοσαύτη 0 ;
πένητές ἐσμεν καὶ μόλις τ οὐφήμερον εἰς αὐτὰ τὰ ἀναγκαῖα πορίζειν δυνάμεθα .
τί δὲ καὶ δεινὸν ἐπεπόνθειμεν ὑπὸ τοῦ ἡγεμόνος , ὡς βιασθῆναι μνησικακεῖν ;
ἀλλ ὁ πάντων αἴτιος καὶ δημιουργὸς ἐκεῖνος , ἀεὶ τοῖς εὖ πράττουσι βασκαίνων καὶ εὐνόμῳ καταστάσει πολέμιος 0 .
“ ἃ γνωρίζοντες οἱ παρατυγχάνοντες  τύποι γάρ τινες ἦσαν ἀρίδηλοι καὶ χαρακτῆρες τὰ λεγόμενα τῆς τοῦ κατηγορουμένου προαιρέσεως  ἀνεβόων , οἱ μὲν ἀτιμοῦν , οἱ δὲ φυγαδεύειν , οἱ δ αἴρειν 0 ·
πλείους δ ἦσαν οὗτοι ·
πρὸς οὓς καὶ οἱ ἄλλοι μετεβάλλοντο , ὡς ἅπαντας ὁμοθυμαδὸν μιᾷ φωνῇ κεκραγέναι , κτείνειν τὸν κοινὸν λυμεῶνα , τὸν ἀφ οὗ παρῆλθε καὶ διέκυψεν ἐπὶ τὰ κοινά , μηδὲν μέρος τῆς πόλεως ἄνοσον ἐάσαντα .
καὶ ὁ μὲν ἕνεκα τοῦ συνειδότος ἀπεδίδρασκε σύλληψιν εὐλαβηθείς ·
ὁ δὲ Φλάκκος οὐδὲν ἐπ αὐτῷ περιειργάζετο , νομίσας ἐκποδὼν ἑκουσίῳ γνώμῃ γεγονότος ἀστασίαστα καὶ ἀνερίθευτα τὰ κατὰ τὴν πόλιν ἔσεσθαι .
ταῦτ ἐμήκυνα , οὐχ ὑπὲρ τοῦ παλαιῶν ἀπομνημονεύειν ἀδικημάτων , ἀλλὰ τεθαυμακὼς τὴν ἔφορον τῶν ἀνθρωπείων δίκην , ὅτι οἱ ἐξ ἀρχῆς γενόμενοι δυσμενεῖς αὐτῷ καὶ οἷς ἐκ πάντων ἀπηχθάνετο καὶ ἐκληρώσαντο τὴν ἐπ αὐτῷ κατηγορίαν εἰς ἀνίας ὑπερβολήν ·
οὐ γὰρ οὕτως ἐστὶ δεινὸν τὸ ἐγκαλεῖσθαι ὡς τὸ πρὸς ὁμολογουμένων ἐχθρῶν 0 .
ὁ δ οὐ κατηγορήθη μόνον , ἄρχων πρὸς ὑπηκόων καὶ ὑπὸ δυσμενῶν ἀεὶ γενομένων ὁ πρὸ μικροῦ κύριος ὢν τῆς ἑκατέρου ζωῆς , ἀλλὰ καὶ ἀνὰ κράτος ἡλίσκετο , διπλοῦν ἐκδεχόμενος κακόν , τὸ μεθ ἥττης γελᾶσθαι πρὸς ἐχθρῶν ἐφηδομένων , ὃ καὶ θανάτου χεῖρόν ἐστι τοῖς εὖ φρονοῦσιν .
εἶτά τις εὐφορία γίνεται κακοπραγιῶν αὐτῷ ·
τῆς τε γὰρ οὐσίας ἁπάσης εὐθὺς ἐξίσταται , ἥν τε παρὰ γονέων ἐκληρονόμησε καὶ ἣν αὐτὸς ἐκτήσατο , φιλόκοσμος ἐν τοῖς μάλιστα γεγονώς .
οὐ γὰρ ὡς ἐνίων πολυχρημάτων ὁ πλοῦτος ἀργὸς ἦν ὕλη , πάντα δ ἐξητασμένα πρὸς τὸ περίεργον , ἐκπώματα , ἐσθῆτες , στρωμναί , ἔπιπλα , τ ἄλλα ὅσα οἰκίας κόσμος , ἔκλογα πάντα 0 1 ·
καὶ πρὸς τούτοις ἡ οἰκετικὴ θεραπεία , ἀριστίνδην ἐπικριθεῖσα κατά τε τὰς τῶν σωμάτων εὐμορφίας ὁμοῦ καὶ εὐεξίας καὶ κατὰ τὸ ἄπταιστον ἐν τῷ χρειώδει τῶν ὑπηρεσιῶν 0 ·
ἐφ ὧν γὰρ ἦσαν ἕκαστοι τεταγμένοι , διέφερον , ὡς ἢ πρῶτοι νομίζεσθαι τῶν τὰ αὐτὰ ἐπιτηδευόντων ἢ μηδενὸς δεύτεροι τὸ παράπαν 0 .
ἐναργὴς δὲ πίστις τὸ μυρίων δημοπράτων γενομένων οὐσιῶν , αἳ τῶν κατακρίτων ἦσαν , μόνην τὴν τοῦ Φλάκκου ταμιευθῆναι τῷ αὐτοκράτορι , δίχα τινῶν ὀλίγων , ὑπὲρ τοῦ μὴ παραβιβασθῆναι τὸν ἐπὶ τοῖς οὕτως ἑαλωκόσι τεθέντα νόμον 0 .
μετὰ δὲ τὴν ἀφαίρεσιν τῆς οὐσίας κατέγνωστο αὐτοῦ φυγή , καὶ ἐξ ἁπάσης μὲν ἠλαύνετο τῆς ἠπείρου  τὸ δ ἐστὶ μεῖζον καὶ ἄμεινον τμῆμα τῆς οἰκουμένης  , ἐξ ἁπάσης δὲ νήσου τῶν εὐδαιμόνων 0 .
ἐμέλλησε γὰρ εἰς τὴν λυπροτάτην τῶν ἐν Αἰγαίῳ  Γύαρα καλεῖται  διώκεσθαι , μὴ παρακλήτῳ χρησάμενος Λεπίδῳ , δι ὃν ἀνθυπηλλάξατο Γυάρων Ἄνδρον ἐγγυτάτω κειμένην .
εἶτ  ἐστέλλετο τὴν ἀπὸ Ῥώμης ἄχρι Βρεντεσίου πάλιν ὁδόν , ἣν καὶ πρὸ ὀλίγων ἐτῶν ἐστείλατο , καθ ὃν καιρὸν κεχειροτόνητο τῆς Αἰγύπτου καὶ τῆς ὁμόρου Λιβύης ἐπίτροπος , ἵν αἱ τότε θεασάμεναι πόλεις αὐτὸν μέγα πνέοντα καὶ τὸν ὄγκον τῆς εὐτυχίας ἐπιδεικνύμενον πάλιν θεάσωνται μεστὸν ἀτιμίας .
ὁ δὲ δακτυλοδεικτούμενος καὶ ὀνειδιζόμενος τῆς ἀθρόας μεταβολῆς πιέζεται βαρυτέραις ἀνίαις , ἀεὶ καινουμένης καὶ ζωπυρουμένης αὐτῷ τῆς συμφορᾶς νεωτέρων κακῶν προσθήκαις , ἃ καθάπερ ἐν ταῖς νόσοις ὑποτροπιάζειν ἀναγκάζει καὶ τὰς τῶν ἀρχαίων κακοπραγιῶν ὑπομνήσεις , αἳ τέως ἔδοξαν ἠμαυρῶσθαι 0 .
περαιωσάμενος δὲ τὸν Ἰόνιον κόλπον ἔπλει τὴν ἄχρι Κορίνθου θάλατταν , ταῖς παράλοις τῶν ἐν Πελοποννήσῳ πόλεων θέα γινόμενος κατὰ πύστιν τῆς αἰφνιδίου μεταβολῆς ·
ὁπότε γὰρ ἀποβαίη τῆς νεώς , συνέθεον οἱ μὲν μοχθηροὶ τὰς φύσεις ἐθελοκακοῦντες , οἱ δ ἄλλοι συναλγήσοντες , οἷς ἔθος ταῖς ἑτέρων τύχαις σωφρονίζεσθαι 0 .
διελθὼν δ ἀπὸ Λεχαίου τὸν Ἰσθμὸν εἰς τὴν ἀντιπέραν θάλατταν καὶ καταβὰς εἰς Κεγχρεάς , τὸ Κορίνθιον ἐπίνειον , ἀναγκάζεται πρὸς τῶν φυλάκων ἀναχώρησιν οὐ δ ἡντιναοῦν ἐνδιδόντων εὐθὺς ἐπιβὰς βραχείας ὁλκάδος ἀνάγεσθαι καὶ πνεύματος ἐναντίου καταρραγέντος μυρία ταλαιπωρηθεὶς μόλις ἄχρι τοῦ Πειραιῶς κατασύρεται .
λήξαντος δὲ τοῦ χειμῶνος , παραμειψάμενος τὴν Ἀττικὴν ἄχρι τῆς Σουνιάδος ἄκρας τὰς ἑξῆς λοιπὸν ἐπεραιοῦτο νήσους , τὴν Ἑλένην , τὴν Κίαν , τὴν Κύθνον , τὰς ἄλλας ὅσαι κεῖνται στοιχηδὸν ἑξῆς μέχρι τῆς ἐφ ἣν τελευταίαν ἐλθεῖν ἔδει , τὴν Ἀνδρίων .
ἣν πόρρωθεν ἰδὼν ὁ κακοδαίμων δακρύων τινὰ φορὰν ὥσπερ ἀπὸ πηγῆς ἐξέχει κατὰ τῶν παρειῶν καὶ τὰ στέρνα πλήξας , πικρότατα ἀνοιμώξας , " ἄνδρες " εἶπεν , „ οἱ φύλακές μου καὶ προπομποί , καλήν γε χώραν Ἄνδρον , οὐκ εὐτυχῆ νῆσον , τῆς εὐδαίμονος Ἰταλίας ἀνθυπαλλάττομαι , Φλάκκος , ὁ γεννηθεὶς μὲν καὶ τραφεὶς καὶ παιδευθεὶς ἐν τῇ ἡγεμονίδι Ῥώμῃ , συμφοιτητὴς δὲ καὶ συμβιωτὴς γενόμενος τῶν θυγατριδῶν τοῦ Σεβαστοῦ , κριθεὶς δὲ τῶν πρώτων φίλων παρὰ Τιβερίῳ Καίσαρι καὶ τὸ μέγιστον αὐτοῦ τῶν κτημάτων , Αἴγυπτον , ἐπὶ ἑξαετίαν ἐπιτραπείς .
τίς ἡ τοσαύτη μεταβολή 0 ;
νὺξ ἐν ἡμέρᾳ , καθάπερ ἐκλείψεως γενομένης , τὸν ἐμὸν ἐπέσχηκε βίον .
τὴν νησίδα ταύτην τί φῶ ;
πότερον φυγαδευτήριον ἐμὸν ἢ πατρίδα καινήν , ὑπόδρομον καὶ καταφυγὴν ἀτυχῆ 0 ;
τάφος ἂν εἴη τὸ κυριώτατον αὐτῆς ὄνομα .
στέλλομαι γὰρ ὁ κακοδαίμων ἐγὼ τρόπον τινὰ νεκροφορῶν ἐμαυτὸν ὥσπερ εἰς ἠρίον 0 ·
ἢ γὰρ ταῖς ἀνίαις τὴν ἀθλίαν ζωὴν ἀπορρήξω ἤ , κ ἂν ἐπιβιῶναι δυνηθῶ , τὸν μακρὸν καὶ σὺν αἰσθήσει θάνατον ἐκδέξομαι .
“ καὶ ὁ μὲν τοιαῦτα ἀπωδύρετο .
τῆς δὲ νεὼς τῷ λιμένι προσσχούσης , ἀπέβαινε πᾶς εἰς τ οὔδαφος νεύων , ὥσπερ οἱ θλιβόμενοι πρὸς ἄχθους βαρυτάτου , τὸν αὐχένα ταῖς συμφοραῖς πιεζόμενος , οὐ δ ὅσον ἀνακύψαι σθένων ἢ μὴ τολμῶν διὰ τοὺς συναντῶντας καὶ τοὺς ἐπὶ θέαν ἥκοντας , οἳ παρ ἑκάτερα τῆς ὁδοῦ προειστήκεσαν 0 .
οἱ δὲ παραπέμψαντες αὐτὸν ἐπὶ τὸν δῆμον ἀγαγόντες τῶν Ἀνδρίων ἐπεδείξαντο πᾶσι , μάρτυρας ποιούμενοι τῆς εἰς τὴν νῆσον ἀφίξεως τοῦ φυγάδος .
καὶ οἱ μὲν τὴν διακονίαν ἐκπλήσαντες ἀπῄεσαν ·
τῷ δὲ Φλάκκῳ μηδεμίαν ὄψιν οἰκείαν ἔτι θεωμένῳ τὸ πάθος ἐκαινοῦτο τρανότερον φαντασίαις ἐναργεστέραις ·
καὶ τὴν ἐν κύκλῳ κατανοοῦντι πολλὴν ἐρημίαν , ἧς μέσος ἀπείληπτο , κουφότερον ἐδόκει κακὸν ἡ ἐν τῇ πατρίδι βίαιος ἀναίρεσις , μᾶλλον δὲ συγκρίσει τῶν παρόντων ἀσπαστὸν ἀγαθόν 0 .
οὕτως ἐσφάδᾳζεν , ὡς μηδὲν τῶν μεμηνότων διαφέρειν ·
ἐπήδα πολλάκις ἄνω κάτω διαθέων , τὰς χεῖρας συνεκρότει , τοὺς μηροὺς ἔπαιε , κατέβαλεν εἰς τ οὔδαφος ἑαυτόν , ἐξεφώνει πολλάκις ·
„ ἐγὼ Φλάκκος εἰμί , ὁ πρὸ μικροῦ τῆς μεγαλοπόλεως ἢ πολυπόλεως Ἀλεξανδρείας ἡγεμών , ὁ τῆς εὐδαιμονεστάτης χώρας ἐπίτροπος Αἰγύπτου , εἰς ὃν ἐπέστρεφον αἱ τοσαῦται μυριάδες τῶν οἰκητόρων , ὁ δυνάμεις πολλὰς πεζὰς καὶ ἱππικὰς καὶ ναυτικὰς οὐκ ἀριθμὸν ἄλλως ἀλλ ὅσον δοκιμώτατον ἐν ὑπηκόοις ἔχων , ὁ καθ ἑκάστην ἡμέραν ἐν ταῖς ἐξόδοις ὑπὸ μυρίων ὅσων παραπεμπόμενος 0 .
ἀλλὰ μὴ φάσμα ταῦτ ἦν , οὐκ ἀλήθεια ;
καὶ κοιμώμενος ὄναρ εἶδον τὴν τότ  εὐθυμίαν , εἴδωλα κατὰ κενοῦ βαίνοντα , πλάσματα ψυχῆς ἴσως ἀναγραφούσης τὰ μὴ ὑπάρχοντα ὡς ὄντα ;
διηπάτημαι ·
σκιὰ πραγμάτων ἄρ  ἦσαν , οὐ πράγματα , μίμησις ἐναργείας , οὐκ ἐνάργεια τρανοῦσα τὸ ψεῦδος .
ὡς γὰρ τῶν ἐν τοῖς ὀνείροις φανέντων οὐδὲν περιαναστάντες εὑρίσκομεν , ἀλλ οἴχεται πάντα ἀθρόα διαπτάντα , οὕτως καὶ τὰ λαμπρὰ ἐκεῖνα , οἷς ποτε ἐνωμίλησα , ἐσβέσθη βραχυτάτῃ καιροῦ ῥοπῇ .
“ Τοιούτοις ἀεὶ κατεπαλαίετο λογισμοῖς καὶ τρόπον τινὰ ἐξετραχηλίζετο ·